Norvegiya oqimi
Norvegiya oqimi (shuningdek, Norvegiya qirgʻoq oqimi sifatida ham tanilgan) arktikaning ikkita dominant suv oqimidan biri hisoblanadi. Uni Shotlandiya shimolidagi Shetland orollari yaqinidan, shuningdek Shimoliy dengizning sharqiy qismidan 100 metrgacha boʻlgan chuqurlikda kuzatish mumkin. Yana, Shimoliy Muz okeanining katta qismi boʻlgan Barens dengiziga uning kirish qismidan ham oʻtadi. Shimoliy Atlantika oqimining manbai bilan solishtirganda (Sharqiy Grenlandiya oqimiga kiradi) u sovuqroq va u qadar shoʻr emas; boshqa manbalari shoʻr boʻlgan Shimoliy va Boltiq dengizlari hamda Norvegiya fyordlari va daryolaridir. U Shimoliy Muz okeaniga qaraganda ancha issiqroq va shoʻrroqdir. Oqim yogʻingarchilik va muz hisobiga yangilanadi. Oqimdagi qishki harorat odatda 2 dan 5 °C gacha boʻladi, Shimoliy Atlantika oqimining asosiy qismida, Gulf Strimning asosiy hissasi bilan issiqlik 6 °C dan oshishi mumkin. Norvegiya qirgʻoq suvlarida ikkita asosiy suv massasi, Norvegiya qirgʻoq oqimi va Shimoliy Atlantika suvi (Atlantika suvi) hukmronlik qiladi. Norvegiya qirgʻoq oqimi shimolga qarab harakatlanar ekan, Shimoliy Atlantika suvi bilan aralashib, shoʻrlanish darajasini oshiradi. Oqim shamol tomonidan tartibga solinadi, janubi-gʻarbiy shamollar taʼsirida Norvegiya qirgʻoqlari boʻylab suv „toʻplanadi“ (balandlik hosil boʻladi va shuning uchun bosim farqlarini yaratiladi), shuningdek, uning shoʻrlanish taqsimoti ham boshqariladi, bu esa oʻz navbatida zichlik gradiyentlarini paydo qiladi.